Rawuhipun pramèswari dalêm wontên ing Sêtasiyun Balapan wanci jam: ½ 12, sasampunipun tumêdhak saking titihan sêpur, pêpatih dalêm ing Ngayogyakarta pratela dhumatêng pêpatih dalêm ing Surakarta saparlunipun, dene ingkang nampèni pramèswari dalêm, garwanipun pêpatih dalêm, saha lajêng nisihi ngirid wontên sisih têngên, garwanipun pêpatih dalêm ing Ngayogyakarta wontên sisih kiwa, pramèswari dalêm lajêng nitih pêthukan kareta Sêtaksi Kyai Grudha Kancana